**1. NAPIREND**

**E l ő t e r j e s z t é s**

**Révfülöp Nagyközség Önkormányzata Képviselő-testületének**

**2019. április 24-i nyilvános testületi ülésére**

**Tárgy: A közterületek használatáról és a közterületek rendjéről szóló önkormányzati rendelet módosításáról**

**Előterjesztő: Kondor Géza, polgármester**

**Előkészítette: Tóthné Titz Éva jegyzőt helyettesítő aljegyző, dr. Takács Katalin aljegyzőt helyettesítő igazgatási csoportvezető**

**----------------------------** Jogszabállyal nem ellentétes

 Előterjesztő

 -----------------------------------

 Tóthné Titz Éva jegyzőt helyettesítő aljegyző

**Tisztelt Képviselő-testület!**

Révfülöp Nagyközség Önkormányzata Képviselő-testülete a Közép-dunántúli Vízügyi Igazgatóságtól bérelt, volt teherkikötő területén a vitorlások, kishajók veszteglésére helyet biztosít, melynek szabályait és díját Révfülöp Nagyközség Önkormányzata Képviselő-testületének a közterületek használatáról és a közterületek rendjéről szóló 11/2010. (VI.2.) önkormányzati rendeletében (a továbbiakban: Rendelet) kívánja szabályozni.

A Rendelet 1. § (1) bekezdése szerint a rendelet hatálya kiterjed

a) a Révfülöp Nagyközség Önkormányzata (a továbbiakban: Önkormányzat) tulajdonában álló, közhasználatra szolgáló földterületre, melyet az ingatlan-nyilvántartás ekként tart nyilván;

b) az Önkormányzat tulajdonában álló, közhasználatra átadott földterületekre.

A Rendelet hatályának az Önkormányzat használatában álló, közhasználatra átvett bérleményekre történő kiterjesztése, ennek okán a Rendelet 1. § (1) bekezdésének módosítása szükséges.

A Rendelet 2. § (1) bekezdésében kerül felsorolásra, hogy mely tevékenységek esetén kell közterület-használati engedélyt kérni. A felsorolást szükséges kiegészíteni a vízi járművek vízen történő tárolásával.

A közterület-használati díj megfizetése alól mentesülne, aki a kijelölt vízterületet átutazó céllal használja, ezért a Rendelet 19. §-át szükséges kiegészíteni azzal, hogy nem kell közterület-használati díjat fizetni vízi jármű legfeljebb 24 óra időtartamú vízen történő tárolásáért azzal, hogy az 24 órát meghaladó időtartamú tárolás esetén a tárolás teljes időtartamára meg kell fizetni a Rendelet 18/A. § (1) bekezdésében foglaltak szerinti díjat.

A Rendelet 3. melléklete tartalmazza a közterület-használati díj mértékét, melyet szükséges kiegészíteni azzal, hogy mekkora a közterület-használati díj mértéke vízi járművek vízen történő tárolása esetén.

**INDOKOLÁS**

A tervezet 1. §-ában a Rendelet hatálya kerül kiterjesztésre, módosításra, mely szerint a rendelet hatálya Révfülöp Nagyközség Önkormányzata tulajdonában álló, közhasználatra szolgáló földterületre, melyet az ingatlan-nyilvántartás ekként tart nyilván; az Önkormányzat tulajdonában álló, közhasználatra átadott földterületekre; valamint az Önkormányzat használatában álló, közhasználatra átvett bérleményekre (továbbiakban együtt: közterület) terjed ki. A tervezet 2. §-a rendelkezik arról, hogy a vízi járművek vízen történő tárolásához közterület-használati engedélyt kell kérni. A Tervezet 3. §-ában került meghatározásra a vízi járművek vízen történő tárolása tekintetében a közterület-használati díj megfizetése alóli mentesség, mely szerint nem kell közterület-használati díjat fizetni a vízi jármű legfeljebb 24 óra időtartamú vízen történő tárolásáért azzal, hogy az 24 órát meghaladó időtartamú tárolás esetén a tárolás teljes időtartamára meg kell fizetni a Rendelet 18/A. § (1) bekezdésében foglaltak szerinti díjat. A tervezet 4. §-ában került meghatározásra a vízi jármű vízen történő tárolásáért fizetendő díj mértéke. Az 5. § rendelkezik a Rendelet hatályba lépésének időpontjáról.

**ELŐZETES HATÁSVIZSGÁLAT**

A jogalkotásról szóló 2010. évi CXXX. törvény (a továbbiakban: Jat.) 17. § (1) bekezdése szerint a jogszabály előkészítője - a jogszabály feltételezett hatásaihoz igazodó részletességű - előzetes hatásvizsgálat elvégzésével felméri a szabályozás várható következményeit. Az előzetes hatásvizsgálat eredményéről önkormányzati rendelet esetén a helyi önkormányzat képviselő-testületét tájékoztatni kell.

A Jat. 17. § (2) bekezdése szerint a hatásvizsgálat során vizsgálni kell

*a)* a tervezett jogszabály valamennyi jelentősnek ítélt hatását, különösen

*aa)* társadalmi, gazdasági, költségvetési hatásait,

*ab)* környezeti és egészségi következményeit,

*ac)* adminisztratív terheket befolyásoló hatásait, valamint

*b)* a jogszabály megalkotásának szükségességét, a jogalkotás elmaradásának várható következményeit, és

*c)* a jogszabály alkalmazásához szükséges személyi, szervezeti, tárgyi és pénzügyi feltételeket.

A Jat. 17/A. §-a szerint a jogszabály előkészítőjének feladata, hogy az előzetes hatásvizsgálat eredményét mérlegelje, és - a jogalkotás alapvető követelményei figyelembevételével - akkor tegyen javaslatot a jogszabály megalkotására, ha az a szabályozási cél eléréséhez feltétlenül szükséges.

A rendelet-tervezet címe: Révfülöp Nagyközség Önkormányzata Képviselő-testületének .../2019. (…) önkormányzati rendelete a közterületek használatáról és a közterületek rendjéről szóló 11/2010. (VI. 2.) önkormányzati rendelete módosításáról

Társadalmi hatása: a tervezetnek társadalmi hatása nincs.

Gazdasági és költségvetési hatása: a tervezet gazdasági és költségvetési hatása, hogy az Önkormányzatnak többletbevétele keletkezhet a közterület- használati díjakból.

Környezeti és egészségi következményei: a tervezetben foglaltaknak közvetlen környezeti és egészségi következményei nincsenek.

Adminisztratív terheket befolyásoló hatása: a tervezet adminisztratív terheket nem keletkeztet.

Egyéb hatása: a tervezetnek egyéb hatása nincs.

A rendelet megalkotásának szükségessége: Révfülöp Nagyközség Önkormányzata Képviselő- testülete a Közép-dunántúli Vízügyi Igazgatóságtól bérelt, volt teherkikötő területén a vitorlások, kishajók veszteglésére helyet biztosít, melynek szabályait és díját Révfülöp Nagyközség Önkormányzata Képvisel-testületének a közterületek használatáról és a közterületek rendjéről szóló 11/2010. (VI.2.) önkormányzati rendeletében kívánja szabályozni.

A rendelet megalkotása elmaradása esetén várható következmények: a szabályozás elmaradásának jogszabályon alapuló következménye nincs.

A rendelet alkalmazásához szükséges feltételek: - személyi: rendelkezésre áll

- szervezeti: nincs

- tárgyi: rendelkezésre áll

- pénzügyi: nincs

**Rendelettervezet:**

**Révfülöp Nagyközség Önkormányzata Képviselő-testületének**

**…/2019. (…) önkormányzati rendelete**

**Révfülöp Nagyközség Önkormányzata Képviselő-testületének**

**a közterületek használatáról és a közterületek rendjéről szóló 11/2010. (VI. 2.) önkormányzati rendelete módosításáról**

Révfülöp Nagyközség Önkormányzata Képviselő-testülete Magyarország Alaptörvényének 32. cikk (2) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontjában meghatározott feladatkörében eljárva a következőket rendeli el:

1. § Révfülöp Nagyközség Önkormányzata Képviselő-testületének a közterületek használatáról és a közterületek rendjéről szóló 11/2010. (VI. 2.) önkormányzati rendelete (a továbbiakban: Rendelet) 1. § (1) bekezdése helyébe a következő rendelkezés lép:

„(1) A rendelet hatálya

a) Révfülöp Nagyközség Önkormányzata (a továbbiakban: Önkormányzat) tulajdonában álló, közhasználatra szolgáló földterületre, melyet az ingatlan-nyilvántartás ekként tart nyilván;

b) az Önkormányzat tulajdonában álló, közhasználatra átadott földterületekre;

c) az Önkormányzat használatában álló, közhasználatra átvett bérleményekre;

a (továbbiakban együtt: közterület) terjed ki.”

2. § A Rendelet 2. § (1) bekezdése a következő z) ponttal egészül ki:

„z) vízi járművek vízen történő tárolásához.”

3. § A Rendelet 19. §-a a következő g) ponttal egészül ki:

„g) vízi jármű legfeljebb 24 óra időtartamú vízen történő tárolásáért azzal, hogy az 24 órát meghaladó időtartamú tárolás esetén a tárolás teljes időtartamára meg kell fizetni az e rendelet 18/A. § (1) bekezdésében foglaltak szerinti díjat.”

4. § A Rendelet 3. melléklete a következő 23. sorral egészül ki:

„

|  |  |  |
| --- | --- | --- |
| **23.** | Vízi járművek vízen történő tárolása | 100.000 Ft/év |

 „

5. § Ez a rendelet a kihirdetését követő napon lép hatályba.

 Kondor Géza Tóthné Titz Éva

 polgármester jegyzőt helyettesítő aljegyző

A kihirdetés napja:

2019……………………………

 Tóthné Titz Éva

 jegyzőt helyettesítő aljegyző